stanford-oval/wikipedia huggingface dataset:
เสรีภาพ
การใช้คำว่าอิสรภาพ

อิสรภาพทางการเมือง คือภาวะที่ปราศจากข้อกีดกันในด้านการเมือง โดยเฉพาะในเรื่องของการพูด, การปฏิบัติทางศาสนาและสื่อ
อิสรภาพของบุคคล มักใช้เพื่อหมายถึงการไม่ถูกจองจำ (ซึ่งรวมถึงการไม่เป็นเหยื่อของการจองจำที่ผิดพลาด) และยังอาจใช้เพื่อหมายถึงการใช้สิทธิประโยชน์จากการเป็นสมาชิกของสถานที่หรือสมาคมด้วย
อิสรภาพทางเศรษฐกิจ บางครั้งมีความหมายเทียบเท่ากับอำนาจทางเศรษฐกิจ  คำนี้เมื่อใช้โดยนักเศรษฐศาสตร์มักหมายถึงระดับที่รัฐบาลไม่เข้ามายุ่งเกี่ยวกับ ผู้กระทำการทางเศรษฐกิจ เช่นในดัชนีด้านอิสรภาพทางเศรษฐกิจ  นักเศรษฐศาสตร์บางคน เช่นกลุ่มที่เกี่ยวข้องกับดัชนีของวารสารวอลล์สตรีต ได้อธิบายประเด็กด้านอิสรภาพทางเศรษฐกิจว่าเป็น "ระดับที่ภาคสาธารณะเข้ามาแทรกแซงกิจการของภาคเอกชน" และได้ให้เหตุผลว่ายิ่งรัฐบาลเข้ามาเกี่ยวข้องกับอิสรภาพทางเศรษฐกิจของธุรกิจน้อยลงเท่าใด ระบบเศรษฐกิจก็ยิ่งจะมีแนวโน้มดีขึ้นเท่านั้น     บางแนวคิดได้ให้ความเห็นกลับกันว่า ภาคสาธารณะอาจไม่เป็นสิ่งที่ไม่ต้องการของระบบเศรษฐกิจเสมอไป และกิจกรรมของรัฐบาลนั้นไม่จำเป็นจะต้องถูกมองว่าเป็นการแทรกแซงหรือการลดทอนเสรีภาพ (ดูเพิ่มเติมที่  เก็บถาวร 2006-02-14 ที่ เวย์แบ็กแมชชีน และ การค้าเสรี)
อิสรภาพทางซอฟต์แวร์ หรืออิสรภาพทางสารสนเทศ - สารสนเทศ (โดยเฉพาะซอฟต์แวร์) ปราศจากข้อผูกมัดและข้อจำกัดในการใช้ การแก้ไข การแจกจ่าย และการสร้างสรรค์    ดูเพิ่มเติม: ซอฟต์แวร์เสรี, ซอฟต์แวร์รหัสเปิด และฟรีแวร์
อิสรภาพในการแสดงออก (หรือการพูด) มีลักษณะที่คล้ายกับอิสรภาพทางสารสนเทศ แต่มักใช้เพื่อหมายถึงภาวะในสังคมที่รัฐบาลหรือองค์กรที่คุมอำนาจอยู่ ไม่จำกัดหรือกีดกันการสร้างสรรค์ การใช้ การแก้ไข และการเผยแพร่ความคิด
ดูเพิ่ม

เสรีภาพ
เสรีภาพทางการเมือง
ดัชนีบ่งชี้อิสรภาพของประเทศต่าง ๆ
แหล่งข้อมูลอื่น

Democracy's Century เก็บถาวร 2013-12-07 ที่ เวย์แบ็กแมชชีน
Center for the study of democracy  เก็บถาวร 2007-04-23 ที่ เวย์แบ็กแมชชีน
The Global Social Change Research Project has links to data and research about freedom
Judaism's take on Free Choice
↑  ￼ดเ
สายฟ้า เศรษฐบุตร

| สายฟ้า เศรษฐบุตร |
| --- | --- |
เกิด: 15 พฤษภาคม พ.ศ. 2518 (49 ปี) สายฟ้า เศรษฐบุตร
คู่สมรส: ปิ่นกาญจน์ เศรษฐบุตร (2561–ปัจจุบัน)
อาชีพ: นักแสดง, นายแบบ, พิธีกร, ธุรกิจส่วนตัว
ปีที่แสดง: 2533 - 2540
ผลงานเด่น: ครั้งนี้โลกฉุดไม่อยู่ (2535), อนึ่งคิดถึงพอสังเขป (2535)
สายฟ้า เศรษฐบุตร (15 พฤษภาคม พ.ศ. 2518 - ) ชื่อเล่น ฟ้า นักแสดง เกิดที่โรงพยาบาลกรุงเทพคริสเตียน กรุงเทพมหานคร  เป็นบุตรชายของภิญโญ ทองเจือ อดีตพระเอกละคร และ ณัฐกานต์ เศรษฐบุตร นางแบบและนักแสดงผู้ล่วงลับ มีพี่ชายต่างมารดา คือ พีท ทองเจือ จบการศึกษาจากโรงเรียนไผทอุดมศึกษา, โรงเรียนหอวัง และระดับปริญญาตรีด้านการผลิตภาพยนตร์และโทรทัศน์ที่ Academy of Arts University ประเทศสหรัฐอเมริกา
ประวัติ

เข้าสู่วงการครั้งแรกในปี พ.ศ. 2533 ขณะศึกษาชั้นมัธยมศึกษาปีที่ 4 เมื่ออายุ 15 ปี จากการชักนำของมิ่งขวัญ แสงสุวรรณโดยเริ่มจากการถ่ายแบบนิตยสารดิฉัน และเล่มอื่น ๆ รวมทั้งนิตยสารวัยรุ่นชื่อดังสมัยนั้น เช่น เธอกับฉัน, วัยหวาน ฯลฯ และยังเขียนคอลัมน์คุยกับสายฟ้า ในหนังสือวัยหวานอีกด้วย ต่อมาในปี พ.ศ. 2534 จึงได้เข้าเทสต์เพื่อแสดงภาพยนตร์ครั้งแรก เรื่อง โก๊ะจ๋า ป่านะโก๊ะ แต่รุจน์ รณภพ กลับสนใจให้เขาแสดงเป็นพระเอกวัยรุ่นในเรื่อง ไม้อ่อน ซึ่งต่อมาได้เปลี่ยนชื่อเป็น ครั้งนี้โลกฉุดไม่อยู่ จากนั้นจึงแสดงภาพยนตร์วัยรุ่นต่อมาอีกหลายเรื่อง อีกทั้งยังแสดงละครทีวี ผลงานที่เด่น ได้แก่ ชิงช้าชาลี, ทางโค้ง, ข้าวเปลือก เป็นต้น นอกจากนี้ยังเป็นหนึ่งในพิธีกรรายการวัยรุ่น ชื่อ 4 บวก 1 ถึงจะเท่ห์ ร่วมกับ จักรกฤษณ์ อำมะรัตน์ (ต้น), สมชาย เข็มกลัด (เต๋า) และ ปราโมทย์ แสงศร (โมทย์) ก่อนที่จะหยุดงานบันเทิงในปี พ.ศ. 2536 เพื่อไปศึกษาต่อด้านการผลิตภาพยนตร์และโทรทัศน์ (Picture and Television) ที่สหรัฐอเมริกา เมื่อจบการศึกษาได้กลับมาทำงานเบื้องหลังรายการต่าง ๆ ก่อนหน้านี้เคยกำกับโฆษณาให้กับบริษัทแมทชิ่ง และบริษัทกันตนา ปัจจุบันเป็นผู้บริหารช่องกรังด์ปรีซ์ ชาแนล สถานีที่ให้ความรู้เกี่ยวกับรถยนต์ ร่วมกับ พีท ทองเจือ ผู้เป็นพี่ชาย    เขาได้ทุ่มเทกับสถานีในการผลิตหลายรายการ ทั้งเป็นผู้อำนวยการผลิตรายการให้กับบริษัท ออโต้ – ไลฟ์ จำกัด และ ผู้ผลิตรายการ เพชรตาแมว จนได้รับรางวัล ช่อสะอาด ประจำปี 2555 ในฐานะของกรังด์ปรีซ์และออโต้–ไลฟ์ ร่วมกับ คุณอโณทัย  เอี่ยมลำเนา รองประธานกรรมการบริหาร บริษัท กรังด์ปรีซ์ อินเตอร์เนชั่นแนล จำกัด  และประธานเจ้าหน้าที่ฝ่ายบริหาร เมื่อวันที่ 20 กันยายน พ.ศ. 2555
ชีวิตส่วนตัวสมรสกับ น.ส.ปิ่นกาญจน์ ตันสุวรรณรัตน์  เมื่อ พ.ศ. 2561
ผลงาน > ละครโทรทัศน์

2535 ทางโค้ง (ช่อง 3)
2536 ชิงช้าชาลี (ช่อง 7)
2537 ข้าวเปลือก (ช่อง 7)
2537 วัยรุ่นวุ่นอยู่แล้ว (ช่อง 7)
2538 เยาวราชในพายุฝน (ช่อง 3)
2538 ชมรมขนหัวลุก FRIDAY (ช่อง 5)
2538 ฝนปลายฟ้า (ช่อง 3)
2539 เล่ห์เสน่หา (ช่อง 3)
2540 ฟ้าหลังฝน (ช่อง 3)
2541 สี่ไม้คาน (ช่อง 3)
ผลงาน > ภาพยนตร์

2535 ครั้งนี้โลกฉุดไม่อยู่
2535 จะใหญ่จะย่อก็พ่อเรา
2535 โจ๋ไม่โจ๋ หัวใจให้โจ๋
2535 อนึ่งคิดถึงพอสังเขป
ผลงาน > พิธีกร

รายการ 4 บวก 1 ถึงจะเท่ห์  (2535)
รายการ TVR Gang ทางกรังด์ปรีซ์ ชาแนล
ผลงาน > ผลงานโฆษณา

นาฬิกา Alba
ผลงาน > มิวสิควีดีโอ

2535 ฉันเองก็เสียใจ ของ วสันต์ โชติกุล
ผลงาน > กำกับและผลิต

ผู้บริหารกิจการบริษัท วินด์ ฟอลฯ ผู้ผลิตรายการ สิงห์นักสืบ ทางช่อง 5 ร่วมกับ ธนากร โปษยานนท์ เมื่อ ปี 2546
ผู้กำกับโฆษณาบริษัท แมทชิ่ง
ไดเรคเตอร์ กำกับโฆษณา บะหมี่กึ่งสำเร็จรูปแครอท รสคอร์นชีสและรสพิซซ่า ตรามาม่า ให้กับ บริษัท ฟาร์อีสท์ ดีดีบี จำกัด (มหาชน) เมื่อปี 2550
ไดเรคเตอร์ ผู้ผลิตงานแอนิเมชั่นให้กับ บริษัท กันตนา จำกัด
ผู้บริหารบริษัท Kantana Motion Pictures
ผู้กำกับมิวสิควีดีโอเพลง I Want to Spend My Life with You. ให้กับ บอย โกสิยพงษ์ เมื่อ ปี 2553
ผู้บริหารและExecutive โปรดิวเซอร์ช่องกรังด์ปรีซ์ ชาแนล
ผู้อำนวยการผลิตรายการให้กับบริษัท ออโต้ – ไลฟ์ จำกัด
ผู้อำนวยผลิตรายการ เพชรตาแมว ทางกรังด์ปรีซ์ ชาแนล
ผู้อำนวยผลิตรายการ Motor Shopping  ทางกรังด์ปรีซ์ ชาแนล
ฯลฯ
กลุ่มเกาะอะเล็กซานเดอร์

กลุ่มเกาะอเล็กซานเดอร์
กลุ่มเกาะอะเล็กซานเดอร์ (อังกฤษ: Alexander Archipelago) เป็นกลุ่มเกาะของสหรัฐอเมริกา ที่มีความยาวราว 300 ไมล์ (500 กม.) ตั้งอยู่ในมหาสมุทรแปซิฟิก นอกจากฝั่งทางตะวันออกเฉียงใต้ของรัฐอะแลสกา มีเกาะทั้งสิ้นประมาณ 1,100 เกาะ ซึ่งกลุ่มเกาะนี้เกิดจากการยุบตัวของชายฝั่งเหลือเฉพาะยอดเขาที่โผล่พ้นน้ำ ทำให้มีร่องน้ำลึกและชายฝั่งมีลักษณะเว้าแหว่ง
เกาะที่สำคัญได้แก่ เกาะชิชากอฟ แอดมิรัลตี บารานอฟ คูพรีนอฟ พรินซ์ออฟเวลส์ และริวิลลากิกีโด เมืองที่ใหญ่ที่สุดได้แก่เมืองเคตซิแกนบนเกาะริวิลลากิกีโด และเมืองซิตกาบนเกาะบารานอฟ
กรดแอสปาร์ติก

| --- | --- |


ชื่อ
IUPAC names Trivial: Aspartic acid   Systematic: 2-Aminobutanedioic acid
ชื่ออื่น Aminosuccinic acid, asparagic acid, asparaginic acid
เลขทะเบียน
เลขทะเบียน CAS: 617-45-8 Y
3D model (JSmol): รูปภาพแบบโต้ตอบ รูปภาพแบบโต้ตอบ
ChEBI: CHEBI:22660 Y
ChEMBL: ChEMBL139661 Y
เคมสไปเดอร์: 411 Y
ECHA InfoCard: 100.000.265 
KEGG: C16433 Y
ผับเคม CID: 424
UNII: 28XF4669EP Y
CompTox Dashboard (EPA): DTXSID7022621 
 InChI InChI=1S/C4H7NO4/c5-2(4(8)9)1-3(6)7/h2H,1,5H2,(H,6,7)(H,8,9) YKey: CKLJMWTZIZZHCS-UHFFFAOYSA-N Y InChI=1/C4H7NO4/c5-2(4(8)9)1-3(6)7/h2H,1,5H2,(H,6,7)(H,8,9)Key: CKLJMWTZIZZHCS-UHFFFAOYAE 
 SMILES O=C(O)CC(N)C(=O)O C(C(C(=O)O)N)C(=O)O 
คุณสมบัติ
สูตรเคมี: C4H7NO4
มวลโมเลกุล: 133.103 g·mol−1  
ลักษณะทางกายภาพ: colourless crystals
ความหนาแน่น: 1.7 g/cm3
จุดหลอมเหลว: 270°C
จุดเดือด: 324°C (decomposes)
ละลายในน้ำ: 4.5 g/L 
pKa: 3.9
ความอันตราย
NFPA 704 (fire diamond):   1 1 0
หากมิได้ระบุเป็นอื่น ข้อมูลข้างต้นนี้คือข้อมูลสาร ณ ภาวะมาตรฐานที่ 25 °C, 100 kPa  อ้างอิงกล่องข้อมูล
Chemical compound
กรดแอสปาร์ติก (อังกฤษ: Aspartic acid) ย่อว่า Asp หรือ D เป็นกรดอะมิโน-α ด้วยสูตรเคมี HOOCCH(NH2)CH2COOH คาร์บอไซเลต แอนไอออน, เกลือ หรือเอสเทอร์ของกรดแอสปาร์ติกที่เรียกว่า แอสปาร์เตต แอล-ไอโซเมอร์ ของแอสปาร์ติกเป็นหนึ่งในกรดอะมิโนโปรเตไอโนเกนิค 20 ตัว กล่าวคือ เป็นหน่วยการสร้างโปรตีน โคดอนของมันเป็น GAU และ GAC
การค้นพบ

กรดแอสปาร์ติก ค้นพบครั้งแรกในปี 1827 โดย พริสสัน ที่ได้มาจากแอสปาราจีน ซึ่งแยกออกมาจากน้ำหน่อไม้ฝรั่งในปี 1806 โดยการต้มที่มีฐาน
บทบาทในการสังเคราะห์กรดอะมิโน

กรดแอสปาร์ติก ไม่จำเป็นในสัตว์เลี้ยงลูกด้วยน้ำนม มีการผลิตจากออกซาโลแอคเตรต โดยการทรานส์อะมิเนชัน นอกจากนี้ยังสามารถสร้างขึ้นจากออร์ไนธีน และซิทรูลีน ในวัฏจักรยูเรีย ในพืชและจุลินทรีย์ แอสปาร์เตต เป็นสารตั้งต้นให้กรดอะมิโนหลาย ๆ อย่างรวมทั้งสี่ อย่างที่จำเป็นต่อมนุษย์ ไดแก่ เมธไอโอนิน ,ทรีโอนีน ,ไอโซลียูซีน และไลซีน แอสเปราจีน ได้มาจาก แอสปาร์เตต ผ่านการทรานส์อะมิเนชัน ไดแก่
แหล่งข้อมูลอื่น

American Chemical Society (21 April 2010). "Ancestral Eve' Crystal May Explain Origin of Life's Left-Handedness". ScienceDaily. เก็บจากแหล่งเดิมเมื่อ 2010-04-23. สืบค้นเมื่อ 2010-04-21.
ไวล์ดิสต์ดรีมส์ (เพลงเทย์เลอร์ สวิฟต์)

"ไวล์ดิสต์ดรีมส์" (อังกฤษ: Wildest Dreams) เป็นเพลงของนักร้องและนักแต่งเพลงชาวอเมริกัน เทย์เลอร์ สวิฟต์ เป็นซิงเกิลที่ห้าจากอัลบั้มที่ห้าของเธอ 1989 (2014) สวิฟต์ประพันธ์เพลงนี้ร่วมกับผู้ผลิต แมกซ์ มาร์ติน และเชลล์แบ็ก เพลง "ไวล์ดิสต์ดรีมส์" เป็นเพลงบัลลาดที่มีบรรยากาศผสมผสานกับดรัมแมชชีน เครื่องสายที่สร้างด้วยเมลโลทรอนและเครื่องสังเคราะห์เสียง มีจังหวะแทรกด้วยจังหวะการเต้นหัวใจของสวิฟต์ นักวิจารณ์อธิบายว่าเป็นเพลงซินท์ป็อป ดรีมป็อป และอิเล็กโทรป็อป บทประพันธ์เพลงมีเนื้อหาว่าสวิฟต์วิงวอนคนรักให้จดจำเธอแม้ความสัมพันธ์จะสิ้นสุดลงแล้ว ค่ายเพลงบิกมะชีนเรเคิดส์ร่วมกับรีพับลิกเรเคิดส์ เผยแพร่เพลง "ไวล์ดิสต์ดรีมส์" ทางวิทยุเมื่อวันที่ 31 สิงหาคม ค.ศ. 2015
เมื่อเพลงนี้ออกจำหน่ายครั้งแรก นักวิจารณ์บางคนมองว่าผู้ผลิตและเสียงขับร้องของสวิฟต์นั้นมีเสน่ห์ แต่บางคนก็มองว่าเพลงนี้ดัดแปลงมาจากเพลงของลานา เดล เรย์ เมื่อมองย้อนกลับไป นักวิจารณ์ได้อธิบายว่า "ไวล์ดิสต์ดรีมส์" เป็นหนึ่งในเพลงที่น่าจดจำที่สุดของสวิฟต์ ซิงเกิลนี้ติด 5 อันดับสูงสุด ในชาร์ตของออสเตรเลีย แคนาดา โปแลนด์ และแอฟริกาใต้ ได้รับการรับรองระดับไดมอนต์ในบราซิล ได้รับระดับแพลตตินัม 9 ครั้งในออสเตรเลีย และระดับดับเบิลแพลตตินัมในโปรตุเกสและสหราชอาณาจักร ในสหรัฐ "ไวล์ดิสต์ดรีมส์" ขึ้นถึงอันดับ 5 และกลายเป็นซิงเกิลที่ติด 10 อันดับสูงสุดติดต่อกันเป็นครั้งที่ 5 ของอัลบั้ม 1989 ในชาร์ตบิลบอร์ดฮอต 100 และติดอันดับ 1 ใน 3 ชาร์ตเพลงที่ออกอากาศผ่านระบบของบิลบอร์ด สมาคมผู้ประกอบกิจการเพลงของสหรัฐอเมริกา (RIAA) รับรองเพลงนี้ว่ามีระดับแพลตตินัมจำนวน 4 ครั้ง
โจเซฟ คาน กำกับมิวสิกวิดีโอเพลง "ไวล์ดิสต์ดรีมส์" ซึ่งมีฉากอยู่ในแอฟริกาในช่วงคริสต์ทศวรรษ 1950 มิวสิกวิดีโอนี้เล่าถึงสวิฟต์ในฐานะนักแสดงฮอลลีวูดคลาสสิกที่ตกหลุมรักเพื่อนร่วมแสดง แต่ความสัมพันธ์ชั่วครั้งชั่วคราวต้องจบลงเมื่อโครงการภาพยนตร์ของพวกเขาเสร็จสิ้น สื่อต่าง ๆ ยกย่องการผลิตวิดีโอนี้ว่าเป็นภาพยนตร์ แต่กล่าวหาว่าวิดีโอนี้ยกย่องลัทธิอาณานิคม ซึ่งคานปฏิเสธข้อกล่าวหาดังกล่าว สวิฟต์ใส่เพลง "ไวล์ดิสต์ดรีมส์" ไว้ในรายชื่อเพลงสำหรับเวิลด์ทัวร์ 2 ครั้ง ได้แก่ เดอะ 1989 เวิลด์ทัวร์ (2015) และดิเอราส์ทัวร์ (2023–2024) หลังจากเกิดข้อพิพาทเกี่ยวกับกรรมสิทธิ์ในต้นฉบับบันทึกเสียงของสวิฟต์ในปี 2019 และความนิยมอย่างแพร่หลายของเพลง "ไวล์ดิสต์ดรีมส์" บนเว็บไซต์สื่อสังคมติ๊กต็อก ในปี 2021 สวิฟต์จึงปล่อยเวอร์ชันที่อัดใหม่ "ไวล์ดิสต์ดรีมส์ (เทย์เลอร์เวอร์ชัน)"
ดนตรีและบทประพันธ์

"ไวล์ดิสต์ดรีมส์"
"ไวล์ดิสต์ดรีมส์" เป็นเพลงบัลลาดที่ผสมผสานเครื่องสังเคราะห์เสียง เมลโลทรอน และเครื่องสายสด และแทรกจังหวะการเต้นของหัวใจของสวิฟต์เข้าไปในเพลงด้วย สวิฟต์ขับร้องเพลงด้วยเสียงหายใจหอบ
"ไวล์ดิสต์ดรีมส์" เป็นเพลงพาวเวอร์บัลลาดที่สอดแทรกจังหวะการเต้นของหัวใจของสวิฟต์เข้าไปด้วย เพลงนี้มีกลองที่ตั้งโปรแกรมไว้ ซินธิไซเซอร์ที่เต้นเป็นจังหวะ และสแตกคาโตที่สร้างด้วยเมลโลทรอน ในท่อนร้องประสานเสียง ทำนองจะถูกเน้นด้วยเสียงเครื่องสายสดซึ่งไบลันด์บรรยายว่าเป็น "คอร์ดจังหวะแบบโคลด์เพลย์" สวิฟต์ร้องด้วยเสียงหายใจหอบ ตามที่จอน คารามานิกา จากเดอะนิวยอร์กไทมส์กล่าว เธอร้องแบบ "ง่วงนอน" ในท่อนร้องและ "กระโดดขึ้นหนึ่งอ็อกเทฟ" ในช่วงบริดจ์ เจม อัสวาด จากบิลบอร์ดกล่าวว่าเธอ "[สลับไปมาระหว่าง] โซปราโนที่กระพือปีกและเสียงอัลโตที่เรียบเฉย" นักวิจารณ์เพลงได้กำหนดแนวเพลงดังกล่าวว่าเป็นแนวซินท์ป็อป ดรีมป็อป และอิเล็กโทรป็อป ที่มีองค์ประกอบของชิลเวฟ แม้ว่าซินท์และกลองจะแตกต่างอย่างสิ้นเชิงกับเพลงยุคก่อนของสวิฟต์ แต่เจมส์ อี. เปโรน นักดนตรีวิทยา กล่าวว่าผลงานชิ้นนี้ยังคงองค์ประกอบบางอย่างจากเพลงคันทรีเพลงก่อน ๆ ของเธอเอาไว้ ได้แก่  "การใช้สเกลเพนทาโทนิกอย่างหนักหน่วง" ในทำนองเพลง และการเคลื่อนตัวระหว่างคอร์ดเมเจอร์และไมเนอร์ในท่อนฮุก
การรับรอง

| ประเทศ | การรับรอง | จำนวนหน่วยที่รับรอง/ยอดขาย |
| --- | --- | --- |
| Australia (ARIA) | 2× Platinum | 140,000^ |
| Canada (Music Canada) | Platinum | 80,000* |
| Denmark (IFPI Danmark) | Gold | 45,000 |
| Germany (BVMI) | Gold | 200,000 |
| New Zealand (RMNZ) | Gold | 7,500* |
| Norway (IFPI Norway) | Gold | 30,000 |
| Portugal (AFP) | Platinum | 20,000 |
| United Kingdom (BPI) | Platinum | 600,000 |
| United States (RIAA) | 4× Platinum | 4,000,000 |
 *ตัวเลขยอดขายขึ้นกับการรับรองอย่างเดียว ^ตัวเลขการจัดส่งขึ้นอยู่กับการรับรองเพียงอย่างเดียว ตัวเลขสตรีมมิงและยอดขายขึ้นอยู่กับการรับรองเพียงอย่างเดียว
ไวล์ดิสต์ดรีมส์ (เทย์เลอร์เวอร์ชัน)

| "ไวล์ดิสต์ดรีมส์ (เทย์เลอร์เวอร์ชัน)" |
| --- | --- |

ซิงเกิลประชาสัมพันธ์โดยเทย์เลอร์ สวิฟต์
จากอัลบั้ม1989 (เทย์เลอร์เวอร์ชัน)
ด้านเอ: "ดิสเลิฟ (เทย์เลอร์เวอร์ชัน)"
วางจำหน่าย: 17 กันยายน ค.ศ. 2021 (2021-09-17)
บันทึกเสียง: 2020–2021
แนวเพลง:  ดรีมป็อป  อิเล็กโทรป็อป  ซอฟต์ร็อก  ซินท์ป็อป 
ความยาว: 3:40
ค่ายเพลง: รีพับลิก
ผู้ประพันธ์เพลง:  เทย์เลอร์ สวิฟต์  แมกซ์ มาร์ติน  เชลล์แบ็ก 
โปรดิวเซอร์:  เทย์เลอร์ สวิฟต์  เชลล์แบ็ก  คริสโตเฟอร์ โรว์ 

วิดีโอเสียง
"ไวล์ดิสต์ดรีมส์ (เทย์เลอร์เวอร์ชัน)" ที่ยูทูบ
 
"ไวล์ดิสต์ดรีมส์" เวอร์ชันบันทึกซ้ำซึ่งมีชื่อว่า "ไวล์ดิสต์ดรีมส์ (เทย์เลอร์เวอร์ชัน)" เผยแพร่โดยสวิฟต์ เมื่อวันที่ 17 กันยายน ค.ศ. 2021 ผ่านรีพับลิกเรเคิดส์ ถือเป็นการเปิดตัวที่น่าประหลาดใจ และเป็นส่วนหนึ่งของเพลงที่บันทึกซ้ำของสวิฟต์ ภายหลังการข้อพิพาทเรื่องการถือครองสิทธิ์ในผลงานเพลงเก่าของเธอ "ไวล์ดิสต์ดรีมส์ (เทย์เลอร์เวอร์ชัน)" ติดอันดับสูงสุด 10 อันดับแรกในมาเลเซียและสิงคโปร์ 20 อันดับแรกในไอร์แลนด์ และ 40 อันดับแรกในออสเตรเลีย แคนาดา นิวซีแลนด์ สหราชอาณาจักร และสหรัฐอเมริกา
ไวล์ดิสต์ดรีมส์ (เทย์เลอร์เวอร์ชัน) > ชาร์ต

| ชาร์ต (2021–2022) | ตำแหน่ง สูงสุด |
| --- | --- |
ออสเตรเลีย (ARIA): 28
Canada (Canadian Hot 100): 30
Canada AC (Billboard): 33
Euro Digital Song Sales (Billboard): 10
Global 200 (Billboard): 25
Greece (IFPI): 64
Hungary (Single Top 40): 29
Ireland (IRMA): 15
Lithuania (AGATA): 88
Malaysia (RIM): 10
Netherlands (Single Top 100): 69
New Zealand (Recorded Music NZ): 30
Singapore (RIAS): 5
South Africa (RISA): 63
UK Singles (OCC): 25
US Billboard Hot 100: 37
US Adult Contemporary (Billboard): 23
ไวล์ดิสต์ดรีมส์ (เทย์เลอร์เวอร์ชัน) > การรับรอง

| ประเทศ | การรับรอง | จำนวนหน่วยที่รับรอง/ยอดขาย |
| --- | --- | --- |
| United Kingdom (BPI) | Silver | 200,000 |
 ตัวเลขสตรีมมิงและยอดขายขึ้นอยู่กับการรับรองเพียงอย่างเดียว
ประวัติการจำหน่าย

| ภูมิภาค | วันที่ | รูปแบบ | เวอร์ชัน | ค่าย | อ้างอิง |
| --- | --- | --- | --- | --- | --- |
| สหรัฐ | 31 สิงหาคม 2015 | ดนตรีร่วมสมัยสำหรับผู้ใหญ่ | ต้นฉบับ | บิกมะชีน รีพับลิก |  |
| สหรัฐ | 1 กันยายน 2015 | วิทยุฮิตร่วมสมัย | ต้นฉบับ | บิกมะชีน รีพับลิก |  |
| หลากหลาย | 15 ตุลาคม 2015 | ดิจิทัลดาวน์โหลด การสตรีม | รีฮาบรีมิกซ์ | บิกมะชีน |  |
| อิตาลี | 30 ตุลาคม 2015 | ออกอากาศทางวิทยุ | ต้นฉบับ | ยูนิเวอร์แซล |  |
| หลากหลาย | 17 กันยายน 2021 | ดิจิทัลดาวน์โหลด การสตรีม | เทย์เลอร์เวอร์ชัน | รีพับลิก |  |
แหล่งข้อมูลอื่น

Taylor Swift — Wildest Dreams (Official music video) ที่ยูทูบ
กันเนาช์

| กันเนาช์ |
| --- | --- |
นคร
อันนาปูรณมนเทียร กันเนาช์
สมญา: เมืองหลวงน้ำหอมของอินเดีย
กันเนาช์แสดงแผนที่ประเทศอินเดียกันเนาช์แสดงแผนที่รัฐอุตตรประเทศ
พิกัด:  27°04′N 79°55′E﻿ / ﻿27.07°N 79.92°E﻿ / 27.07; 79.92
ประเทศ:  อินเดีย
รัฐ: อุตตรประเทศ
อำเภอ: กันเนาช์
ความสูง: 139 เมตร (456 ฟุต)
ประชากร (2011)
 • ทั้งหมด: 84,862 คน
เดมะนิม: Kannauji, Kannaujwale
เขตเวลา: UTC+5:30 (IST)
ทะเบียนพาหนะ: UP-74
กันเนาช์ (ฮินดี: कन्नौज; Kannauj) ออกเสียงในภาษาฮินดูสถานว่า กันน็อจ ([kənːɔːd͡ʒ]) เป็นนครโบราณและศูนย์กลางการปกครองของอำเภอกันเนาช์ รัฐอุตตรประเทศ ประเทศอินเดีย ชื่อ กันเนาช์ มีที่มาจากชื่อเดิม กานยะกุพชะ (ฮินดี: कान्यकुब्ज; Kanyakubja) ในสมัยพระเวทโบราณ เมืองนี้เป็นราชธานีของราชอาณาจัดรปัญจาละ ในรัชสมัยของกษัตริย์วัชรายุธ (Vajrayudha) ในอินเดียยุคกลาง เป็นราชธานีของราชอาณาจักรกันเนาช์ซึ่งมีหลายราชวงศ์ปกครองสืบทอดกันมา ในสมัยมิหิรโภช เมืองเป็นที่รู้จักในชื่อ มโธทยะ (Mahodaya)
กันเนาช์เป็นที่รู้จักดีในฐานะแหล่งสกัดและผลิตกลิ่นหอมและน้ำหอม ทำให้เป็นที่รู้จักในชื่อเมืองหลวงด้านน้ำหอมของอินเดีย น้ำหอมกันเนาช์ถือเป็นสิ่งบ่งชี้ทางภูมิศาสตร์ที่ได้รับการพิทักษ์จากรัฐบาลอินเดีย ปัจจุบันอุตสาหกรรมน้ำหอมในกันเนาช์ได้รับผลกระทบจากอุตสาหกรรมน้ำหอมที่ใช้สารเคมีสังเคราะห์มากขึ้น ซึ่งต่างแันกับน้ำหอมแบบกันเนาช์ที่ใช้กลีบดอกไม้ที่โตในท้องถิ่น
กระดูกสะบ้า

บทความนี้เกี่ยวกับกระดูกที่อยู่ในหัวเข่า สำหรับความหมายอื่น ดูที่ สะบ้า
| กระดูกสะบ้า  (Patella) |
| --- | --- |
แผนภาพแสดงข้อเข่า
ตัวระบุ
MeSH: D010329
TA98: A02.5.05.001
TA2: 1390
FMA: 24485
ศัพท์ทางกายวิภาคของกระดูก[แก้ไขบนวิกิสนเทศ]
กระดูกสะบ้า หรือ สะบ้าหัวเข่า (อังกฤษ: patella) เป็นกระดูกหนารูปสามเหลี่ยม ซึ่งเกิดเป็นข้อต่อกับกระดูกต้นขาและอยู่คลุมและปกป้องทางด้านหน้าของข้อเข่า กระดูกสะบ้านับเป็นกระดูกในเอ็นกล้ามเนื้อ (sesamoid bone) ที่ใหญ่ที่สุดในร่างกายมนุษย์ กระดูกนี้ยึดเกาะกับเอ็นกล้ามเนื้อของกล้ามเนื้อกลุ่มควอดริเซ็บ ฟีเมอริส (quadriceps femoris) ซึ่งทำหน้าที่เหยียดข้อเข่า กล้ามเนื้อวาสตัส อินเตอร์มีเดียส (vastus intermedius) เกาะกับฐานของกระดูกสะบ้า และกล้ามเนื้อวาสตัส แลทเทอราลิส (vastus lateralis) กับกล้ามเนื้อวาสตัส มีเดียส (vastus medialis) เกาะกับขอบกระดูกด้านข้างกับด้านใกล้กลางของกระดูกสะบ้าตามลำดับ
กระดูกสะบ้าสามารถวางตัวอยู่อย่างเสถียรได้เนื่องจากมีกล้ามเนื้อวาสตัส มีเดียสมาเกาะปลายและมีส่วนยื่นของคอนไดล์ด้านหน้าของกระดูกต้นขา (anterior femoral condyles) ซึ่งป้องกันไม่ให้ข้อเคลื่อนไปทางด้านข้างลำตัวระหว่างการงอขา นอกจากนี้เส้นใยเรตินาคิวลัม (retinacular fibre) ของกระดูกสะบ้าก็ช่วยให้กระดูกสะบ้าอยูมั่นคงระหว่างการออกกำลังกาย
หน้าที่หลักของกระดูกสะบ้า คือเมื่อเกิดการเหยียดข้อเข่า (knee extension) กระดูกสะบ้าจะเพิ่มกำลังงัดของคานซึ่งเอ็นกล้ามเนื้อสามารถออกแรงบนกระดูกต้นขาโดยการเพิ่มมุมที่แรงของเอ็นกระทำ
การสร้างกระดูกของกระดูกสะบ้าเกิดขึ้นเมื่ออายุ 2-6 ปี แต่ในบางคนอาจไม่พบกระบวนการนี้เนื่องจากความพิการแต่กำเนิด ในจำนวนร้อยละ 2 ของประชากรมีกระดูกสะบ้าแบ่งออกเป็น 2 ส่วนซึ่งไม่เกิดอาการแสดงใดๆ
สำหรับในสัตว์ชนิดอื่นๆ กระดูกสะบ้าจะเจริญเต็มที่เฉพาะในยูเธอเรีย (eutheria; หรือสัตว์ที่มีรก) แต่ในสัตว์พวกมาร์ซูเปียเลีย (marsupial; หรือสัตว์ที่มีกระเป๋าหน้าท้อง) จะไม่มีการสร้างเป็นกระดูก
ภาพอื่นๆ

กระดูกของรยางค์ล่าง
กระดูกสะบ้าข้างซ้าย มุมมองทางด้านหน้า
กระดูกสะบ้าข้างซ้าย มุมมองทางด้านหลัง
มุมมองทางด้านหน้าของข้อเข่าข้างขวา
ภาพตัดแบ่งครึ่งซ้ายขวา ของข้อเข่าข้างขวา
มุมมองด้านข้างของแคปซูลข้อต่อของข้อเข่าข้างขวา
มุมมองด้านข้างและด้านใกล้กลางของต้นขาขวา
มุมมองด้านข้างของขาขวา
ดูเพิ่ม

รีเฟล็กซ์เอ็นสะบ้า (Patellar reflex)
แลทเทอรัล เรตินาคิวลัม (Lateral retinaculum)
แหล่งข้อมูลอื่น

The KNEEguru - educational site packed with knee content with sections on the patella เก็บถาวร 2008-03-26 ที่ เวย์แบ็กแมชชีน
SUNY Figs 12:01-15
หาน ซิ่น

| หาน ซิ่น |
| --- | --- |
ภาพวาดเมื่อ ค.ศ. 1921
หฺวายอินโหว (淮陰侯)
ระยะเวลา: 201–196 ปีก่อนคริสตกาล
พระเจ้าฉู่หวัง (楚王)
ระยะเวลา: 202–201 ปีก่อนคริสตกาล
ก่อนหน้า: เซี่ยง อฺวี่ (項羽)
ถัดไป: หลิว เจียว (劉交)
พระเจ้าฉีหวัง (齊王)
ระยะเวลา: 203–202 ปีก่อนคริสตกาล
ก่อนหน้า: เถียนกวง
ถัดไป: หลิว เฝย์ (劉肥)

ประสูติ: 231 ปีก่อนคริสตกาล หฺวายอาน, เจียงซู
สวรรคต: 196 ปีก่อนคริสตกาล (35 ปี) ซีอาน, ส่านซี
หาน ซิ่น (จีน: 韓信; พินอิน: Hán Xìn; เสียชีวิต 196 ปีก่อนคริสตกาล) เป็นแม่ทัพและขุนนางของจักรพรรดิฮั่นเกาจู่ (劉邦) ในช่วงสงครามฉู่–ฮั่น (楚漢戰爭) และมีส่วนสำคัญในการก่อตั้งราชวงศ์ฮั่น
เขาเป็นที่จดจำในฐานะแม่ทัพผู้ปราดเปรื่อง เลื่องลือกลยุทธ์ วิธีการบางอย่างของเขาเป็นที่มาของสำนวนจีนหลายสำนวน นอกจากนี้ เขา พร้อมด้วยจางเหลียง (张亮) และเซียวเหอ (蕭何) ได้รับยกย่องเป็น "สามวีรบุรุษต้นราชวงศ์ฮั่น" (漢初三傑)
หลิวปังตอบแทนโดยแต่งตั้งเป็นกษัตริย์ฉี หรือ ฉีหวัง (齊王) ปกครองรัฐฉี (齊国) เมื่อ 203 ปีก่อนคริสตกาล ครั้นปีถัดมา ก็แต่งตั้งเป็นกษัตริย์ฉู่ หรือ ฉู่หวัง (楚王) ปกครองรัฐฉู่ (楚国) แต่หลิวปังหวั่นเกรงอิทธิพลมากของเขาขึ้นทุกวัน จึงค่อย ๆ ลดทอนอำนาจลง จนปลาย 202 ปีก่อนคริสตกาล หานซิ่นก็ถูกถอดจากพระราชอิสริยยศ "หวัง" (王; "พระราชา") ลงเป็นขุนนาง บรรดาศักดิ์ชั้น "โหว" (侯; "เจ้าพระยา") มีราชทินนามว่า "หฺวายอินโหว" (淮陰侯) ต่อมาใน 196 ปีก่อนคริสตกาล หานซิ่นถูกกล่าวหาว่าคิดก่อกบฏ และถูกลวงมาสังหารตามพระราชเสาวนีย์ของจักรพรรดินีลฺหวี่ (呂后)
ชีวิตในช่วงต้น

หานซิ่นเกิดที่เมืองหวายอิน (มณฑลเจียงซูในปัจจุบัน) รัฐฉู่ในช่วงยุครณรัฐ ตามตำนาน หานซิ่นอาจเป็นลูกหลานของชนชั้นสูงของรัฐหาน แต่ตกยากลำบาก ถึงขนาดที่ชาวบ้านในละแวกบ้านเกิดกล่าวว่า ตอนที่มารดาตาย เขาไม่มีเงินพอที่จะจัดงานศพมารดาอย่างเหมาะสม หานซิ่นได้ออกตามหาจนมาพบกับที่ดินแห่งหนึ่ง และคิดว่าสักวันหนึ่งจะตั้งถิ่นฐานได้นับหมื่นครัวเรือน เพื่ออยู่อาศัยและเฝ้าหลุมศพของมารดา
ด้วยความยากจน หานซิ่นจึงไม่อาจรับราชการหรือค้าขายได้ จึงใช้ชีวิตอย่างยากจนข้นแค้น และถูกผู้คนรอบข้างดูถูกเหยียดหยาม เพราะเขามักจะขอทานอาหารจากชาวบ้านเสมอ โดยเฉพาะอย่างยิ่งเขามักจะไปขออาหารจากผู้ใหญ่บ้าน ของหมู่บ้านหนานชาง เมื่อเวลาผ่านไปหลายเดือน ภรรยาของผู้ใหญ่บ้านก็เริ่มเกลียดหานซิ่นมากขึ้น มีอยู่ครั้งหนึ่ง เธอทำอาหารและกินแต่เช้าตรู่ ดังนั้นเมื่อหานซิ่นมาถึง ก็ไม่มีอาหารเหลืออยู่เลย หานซิ่นจึงเข้าใจว่าเขาไม่ได้รับการต้อนรับอีกต่อไป และไม่ไปหาพวกเขาอีกเลย
ครั้งหนึ่ง เมื่อเขากำลังหิวโหย ได้พบหญิงชราคนหนึ่งกำลังซักผ้าอยู่ริมแม่น้ำเป็นคนให้อาหารแก่เขา หญิงชราทำเช่นนั้นอยู่หลายสิบวัน ทุกครั้งที่ต้องซักผ้า หานซิ่นรู้สึกยินดีเป็นอย่างยิ่งและสัญญาว่าจะตอบแทนหญิงชราอย่างดีสำหรับน้ำใจของหญิงชรา อย่างไรก็ตาม หญิงชราดุว่า "ข้าข้าช่วยเจ้าด้วยความสงสาร ไม่ได้หวังให้มาตอบแทนคุณ เกิดเป็นชายชาตรี ไม่มีข้าวกิน แล้วจะมีปัญญาอะไรมาตอบแทนข้า"
อันธพาลคนขายเนื้อในหวายอินเคยทำให้หานซิ่นอับอาย โดยล้อเลียนเขาว่า แม้หานซิ่นจะมีรูปร่างสูงใหญ่และพกดาบติดตัว แต่จริงๆ แล้วหานซิ่นกลับเป็นคนขี้ขลาด เขาพูดต่อหน้าผู้คนที่ผ่านไปมาว่า “ถ้าเจ้าไม่กลัวตาย ก็จงแทงข้า หากเจ้ากลัวตาย ก็จงคลานลอดหว่างขาของข้า” หานซิ่นครุ่นคิดสักครู่ แล้วในที่สุดก็ตัดสินใจคลานลอดหว่างขาของอันธพาล ด้วยเหตุนี้ เขาจึงถูกคนทั้งเมืองเยาะเย้ยเพราะความขี้ขลาดของเขา
หลายปีต่อมา หลังจากที่กลายเป็นฉู่หวัง แล้วหานซิ่นก็กลับมาที่บ้านเกิดของเขา เขาพบหญิงชราที่ให้อาหารแก่เขา จึงให้รางวัลแก่หญิงชราด้วยทองคำ 1,000 ตำลึง เขาพบผู้ใหญ่บ้านหนานชางและมอบเหรียญ 100 เหรียญให้เขา แล้วกล่าวว่า "เจ้าไม่ใช่คนดี เจ้าทำดี แต่เจ้าแล้งน้ำใจ" หานซิ่นยังพบอันธพาลที่เคยทำให้เขาอับอาย และแต่งตั้งอันธพาลคนนั้นเป็นจงเว่ย (中尉; เทียบเท่ากับร้อยโทในปัจจุบัน) เขาพูดกับข้ารับใช้ว่า "ชายผู้นี้คือวีรบุรุษ เจ้าคิดว่าข้าไม่กล้าฆ่าเขา เมื่อเขาทำข้าอับอายหรือ? ข้าจะไม่มีชื่อเสียงแม้ว่าข้าจะฆ่าเขาแล้วก็ตาม ฉะนั้น ข้าจึงอดทนต่อความอัปยศอดสูเพื่อรักษาชีวิตของข้า เพื่อให้บรรลุสิ่งที่ยิ่งใหญ่ในวันหน้า"
รับใช้เซี่ยงอฺวี่

ใน 209 ปีก่อนคริสตกาล หานซิ่นเข้าร่วมกับกองทัพกบฏของเซี่ยงเหลียง เมื่อมีการก่อกบฏเกิดขึ้นเพื่อโค่นล้มราชวงศ์ฉิน หานซิ่นยังคงรับใช้เซี่ยงอฺวี่ (หลานชายของเซี่ยงเหลียง) หลังจากที่เซี่ยงเหลียงถูกสังหารในศึกติงเถา เขาไม่ได้ถูกเลื่อนตำแหน่งให้สูงขึ้น และทำงานเป็น "หลางจง" (郎中; ทหารกองเกียรติยศ) เขาเสนอกลยุทธ์ให้กับเซี่ยงอฺวี่หลายครั้ง แต่กลับถูกเพิกเฉย ในช่วงเวลานี้ เขาเริ่มคุ้นเคยเป็นอย่างดีกับจงหลี่โม่ หนึ่งในแม่ทัพของเซี่ยงอฺวี่
ฟานเจิง ที่ปรึกษาของเซี่ยงอฺวี่ เป็นคนแรกๆ ที่เห็น “แวว” ของหานซิ่น และพยายามเสนอให้เซี่ยงอฺวี่ใช้งานหานซิ่นหลายครั้ง แต่เซี่ยงอฺวี่ก็ไม่สนใจ ฟานเจิงยังเคยกำชับว่า “ถ้าไม่ใช้ให้รีบฆ่า อย่าให้ไปอยู่กับคนอื่น จะเป็นภัยในวันหน้า”
ในปี 206 ปีก่อนคริสตกาล หานซิ่นหนีออกจากกองทัพของเซี่ยงอฺวี่และไปเข้าร่วมกับหลิวปัง